डोप टेस्ट नहीं दिया, अधिकारी फोन करते रहे; नोटिस भेज सकता है NADA
रेसलिंग के नेशनल ट्रायल के दौरान नेशनल एंटी डोपिंग एजेंसी इंडिया (NADA) के अधिकारियों को सैंपल कलेक्ट करने में कड़ी मशक्कत करनी पड़ी। क्योंकि कई रेसलर्स ट्रायल हारने के बाद बिना डोप टेस्ट दिए ही चले गए। ताजा मामला रविवार को नई दिल्ली के इंदिरा
रेसलिंग के नेशनल ट्रायल के दौरान नेशनल एंटी डोपिंग एजेंसी (NADA) के अधिकारियों को सैंपल कलेक्ट करने में कड़ी मशक्कत करनी पड़ी। क्योंकि कई रेसलर्स ट्रायल हारने के बाद बिना डोप टेस्ट दिए ही चले गए। ताजा मामला रविवार को नई दिल्ली के इंदिरा गांधी स्टेडियम में हुए मेंस रेसलिंग ट्रायल्स में देखने को मिला।
125 KG वेट कैटेगरी का फाइनल हारने वाले रेसलर आशीष बिना डोप टेस्ट दिए ही चले गए। इतना ही नहीं, उन्होंने डोप टेस्ट के फॉर्म पर हस्ताक्षर भी नहीं किए। ऐसे में NADA के अधिकारी खिलाड़ी को फोन करते रह गए, लेकिन पहलवान ने अपना मोबाइल बंद कर दिया। अब NADA संबंधित रेसलर को नोटिस जारी करने की तैयारी कर रहा है।
आगे स्टोरी में हम डोपिंग के नियम और पूरा मामला समझेंगे...
सबसे पहले समझते मामला हैं?
आशीष ने 125 KG वेट कैटेगरी के फाइनल में जगह बनाई थी, लेकिन फाइनल में सुमीत मलिक से हार कर एशियन गेम्स के लिए क्वालिफाई नहीं कर सके।
फाइनल हारने के बाद आशीष डोप टेस्ट दिए बिना ही चले गए। उन्होंने स्टेडियम से जाने की जानकारी न तो नाडा के अधिकारियों को दी और न ही ट्रायल ले रहे कर्मचारी को। NADA के अधिकारी उनके मोबाइल पर फोन करते रहे। फाइनल दोपहर करीब 3:50 बजे खत्म हो गया था, लेकिन 6:30 बजे तक भी आशीष नाडा के अधिकारियों के सामने नहीं आए और न ही उन्होंने किसी के फोन का जवाब दिया।
सैंपल ले रहे अधिकारी बोले- निर्देश मिलते ही एक्शन लेंगे
सैंपल ले रहे नाडा के अधिकारी ने बताया कि फाइनल खत्म होने के बाद 125 किलो वेट कैटेगरी में पहले और दूसरे नंबर पर रहने वाले पहलवानों को सैंपल देने के लिए कहा गया। पहले नंबर पर रहे पहलवान सुमित ने टेस्ट दे दिया, लेकिन दूसरे स्थान पर रहने वाले पहलवान ने कुछ देर रुकने के लिए कहा। उसके बाद वह कागज पर बिना साइन किए और डोप के लिए सैंपल दिए बिना चले गए। उनके कोच से बात की गई, पहलवान को मोबाइल पर संपर्क भी किया गया, लेकिन फोन बंद मिला।
अधिकारी ने बताया, 'सीनियर अधिकारियों को तुरंत इसकी जानकारी दी गई। हमने 6.30 बजे तक पहलवान का इंतजार किया, लेकिन रिस्पॉन्स नहीं मिला। अब जैसे ही सीनियर्स के आदेश होंगे, वैसा ही किया जाएगा।'
जारी हो सकता है नोटिस 
पहलवान ने अगर नाडा के कागज पर साइन किया होता और बताते कि वह घर जा रहे हैं तो सैंपल लेने के लिए अधिकारी उनके घर तक चले जाते, लेकिन रेसलर साइन किए बिना ही चले गए। ऐसे में पहलवान को उनके घर पर नोटिस भेजकर सैंपल न देने का कारण पूछा जा सकता है। नोटिस के बाद अगर NADA उनके जवाब से संतुष्ट नहीं हुआ तो उन्हें डोप टेस्ट में पॉजिटिव मानकर करवाई भी की जा सकती है।
क्या है नियम? 
चैंपियनशिप या ट्रायल में हिस्सा लेने के बाद सभी खिलाड़ियों को डोप सैंपल देना अनिवार्य है। ऐसा नहीं होने पर NADA के नियमानुसार एक्शन लिया जाता है।
देखें एशियन गेम्स ट्रायल्स के रिजल्ट्स...
